2011R0208 — RO — 23.09.2011 — 001.001

Acest document reprezintă un instrument de documentare, iar instituţiile nu îşi asumă responsabilitatea pentru conţinutul său.

►B REGULAMENTUL (UE) NR. 208/2011 AL COMISIEI din 2 martie 2011 de modificare a anexei VII la Regulamentul (CE) nr. 882/2004 al Parlamentului European și al Consiliului și a Regulamentelor (CE) nr. 180/2008 și (CE) nr. 737/2008 ale Comisiei în ceea ce privește listele și denumirile laboratoarelor de referință ale UE (Text cu relevanță pentru SEE) (JO L 058, 3.3.2011, p.29)

Astfel cum a fost modificat prin:









▼B

REGULAMENTUL (UE) NR. 208/2011 AL COMISIEI

din 2 martie 2011

de modificare a anexei VII la Regulamentul (CE) nr. 882/2004 al Parlamentului European și al Consiliului și a Regulamentelor (CE) nr. 180/2008 și (CE) nr. 737/2008 ale Comisiei în ceea ce privește listele și denumirile laboratoarelor de referință ale UE

(Text cu relevanță pentru SEE)







COMISIA EUROPEANĂ, având în vedere Tratatul privind funcționarea Uniunii Europene, având în vedere Directiva 90/426/CEE a Consiliului din 26 iunie 1990 privind condițiile de sănătate animală care reglementează circulația și importul de ecvidee provenind din țări terțe ( 1 ), în special articolul 19 punctul (iv), având în vedere Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor ( 2 ), în special articolul 32 alineatul (5), având în vedere Directiva 2006/88/CE a Consiliului din 24 octombrie 2006 privind cerințele de sănătate animală pentru animale și produse de acvacultură și privind prevenirea și controlul anumitor boli la animalele de acvacultură ( 3 ), în special articolul 55 alineatul (1), întrucât: (1) Regulamentul (CE) nr. 882/2004 prevede sarcinile generale, obligațiile și cerințele aplicabile laboratoarelor comunitare de referință pentru produsele alimentare și hrana pentru animale, precum și pentru sănătatea animală și animalele vii. Laboratoarele comunitare de referință pentru produsele alimentare și hrana pentru animale sunt incluse în lista din partea I, iar cele pentru sănătatea animală și animalele vii sunt incluse în lista din partea II a anexei VII la regulamentul respectiv. (2) Prin Regulamentul (CE) nr. 180/2008 al Comisiei din 28 februarie 2008 cu privire la laboratorul comunitar de referință pentru boli ale ecvideelor altele decât pesta cabalină africană și de modificare a anexei VII la Regulamentul (CE) nr. 882/2004 al Parlamentului European și al Consiliului ( 4 ), Agence Française de Sécurité Sanitaire des Aliments (AFSSA), cu laboratoarele sale de cercetare privind patologia animală și zoonozele și privind patologia ecvină și bolile ecvideelor, situată în Franța, a fost desemnată ca laborator comunitar de referință pentru boli ale ecvideelor altele decât pesta cabalină africană. (3) Prin Regulamentul (CE) nr. 737/2008 al Comisiei din 28 iulie 2008 de desemnare a laboratoarelor comunitare de referință pentru boli ale crustaceelor, rabie și tuberculoză bovină, de stabilire a responsabilităților suplimentare și a sarcinilor atribuite laboratoarelor comunitare de referință în privința rabiei și a tuberculozei bovine și de modificare a anexei VII la Regulamentul (CE) nr. 882/2004 al Parlamentului European și al Consiliului ( 5 ), Laboratoire d’études sur la rage et la pathologie des animaux sauvages al Agence Française de Sécurité Sanitaire des Aliments (AFSSA), Nancy, Franța, a fost desemnat laborator comunitar de referință pentru rabie. (4) Franța și Danemarca au informat în mod oficial Comisia cu privire la modificările referitoare la denumirile laboratoarelor menționate în regulamentele respective. În plus, după intrarea în vigoare a Tratatului de la Lisabona, laboratoarele incluse în lista din anexa VII la Regulamentul (CE) nr. 882/2004, denumite anterior „laboratoare comunitare de referință” ar trebui denumite în prezent „laboratoare de referință ale Uniunii Europene (UE)”. (5) Este important să fie actualizată în mod constant lista laboratoarelor de referință ale UE stabilită în Regulamentele (CE) nr. 882/2004, (CE) nr. 180/2008 și (CE) nr. 737/2008. Prin urmare, este necesar ca regulamentele în cauză să fie modificate în consecință. (6) Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală, întrucât: ADOPTĂ PREZENTUL REGULAMENT:







Articolul 1

Anexa VII la Regulamentul (CE) nr. 882/2004 se înlocuiește cu textul din anexa la prezentul regulament.

Articolul 2

Articolul 1 din Regulamentul (CE) nr. 180/2008 se înlocuiește cu următorul text:

„Articolul 1

(1) Agence nationale de sécurité sanitaire de l’alimentation, de l’environnement et du travail (ANSES), cu laboratoarele sale pentru sănătatea animală și bolile ecvideelor, Franța, este desemnată laborator de referință al UE pentru boli ale ecvideelor altele decât pesta cabalină africană pentru perioada cuprinsă între 1 iulie 2008 și 30 iunie 2013.

(2) Funcțiile, sarcinile și procedurile laboratorului de referință al UE menționat la alineatul (1) referitoare la colaborarea cu laboratoarele responsabile cu diagnosticarea bolilor infecțioase ale ecvideelor în statele membre sunt prevăzute în anexa la prezentul regulament.”

Articolul 3

La articolul 2 din Regulamentul (CE) nr. 737/2008, primul paragraf se înlocuiește cu următorul text:

„Laboratoire de la rage et de la faune sauvage de Nancy al Agence nationale de sécurité sanitaire de l’alimentation, de l’environnement et du travail (ANSES), Franța, este desemnat laborator de referință al UE pentru rabie pentru perioada cuprinsă între 1 iulie 2008 și 30 iunie 2013.”

Articolul 4

Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

Prezentul regulament este obligatoriu în toate elementele sale și se aplică direct în toate statele membre.









ANEXĂ

Anexa VII la Regulamentul (CE) nr. 882/2004 se înlocuiește cu următorul text:









„ANEXA VII

LABORATOARE DE REFERINȚĂ ALE UNIUNII EUROPENE (UE)

(Denumite anterior «LABORATOARE COMUNITARE DE REFERINȚĂ»)

I. LABORATOARE DE REFERINȚĂ ALE UE PENTRU HRANA PENTRU ANIMALE ȘI PRODUSELE ALIMENTARE

1. Laborator de referință al UE pentru lapte și produse lactate

ANSES – Laboratoire de sécurité des aliments

Maisons-Alfort

Franța

2. Laborator de referință al UE pentru analiza și testarea zoonozelor (salmonela)

Rijksinstituut voor Volksgezondheid en Milieu (RIVM)

Bilthoven

Țările de Jos

3. Laborator de referință al UE pentru monitorizarea biotoxinelor marine

Agencia Española de Seguridad Alimentaria (AESA)

Vigo

Spania

4. Laborator de referință al UE pentru monitorizarea contaminărilor bacteriologice și virale ale moluștelor bivalve

The laboratory of the Centre for Environment, Fisheries and Aquaculture Science (Cefas)

Weymouth

Regatul Unit

5. Laborator de referință al UE pentru Listeria monocytogenes

ANSES – Laboratoire de sécurité des aliments

Maisons-Alfort

Franța

6. Laborator de referință al UE pentru stafilococii coagulazo-pozitivi, inclusiv Staphylococccus aureus

ANSES – Laboratoire de sécurité des aliments

Maisons-Alfort

Franța

7. Laborator de referință al UE pentru Escherichia coli, inclusiv E. coli verotoxinogenă (VTEC)

Istituto Superiore di Sanità (ISS)

Roma

Italia

8. Laborator de referință al UE pentru Campylobacter

Statens Veterinärmedicinska Anstalt (SVA)

Uppsala

Suedia

9. Laborator de referință al UE pentru paraziți (în special Trichinella, Echinococcus și Anisakis)

Istituto Superiore di Sanità (ISS)

Roma

Italia

10. Laborator de referință al UE pentru rezistența la antimicrobiene

Fødevareinstituttet

Danmarks Tekniske Universitet

København

Danemarca

11. Laborator de referință al UE pentru proteinele animale din hrana pentru animale

Centre wallon de recherches agronomiques (CRA-W)

Gembloux

Belgia

12. Laborator de referință al UE pentru reziduurile de medicamente veterinare și de contaminanți din produsele alimentare de origine animală

(a) Pentru reziduurile prevăzute la grupa A punctele 1, 2, 3 și 4, grupa B punctul 2 litera (d) și grupa B punctul 3 litera (d) din anexa I la Directiva 96/23/CE: Rijksinstituut voor Volksgezondheid en Milieu (RIVM) Bilthoven Țările de Jos

(b) Pentru reziduurile prevăzute la grupa B punctul 1 și grupa B punctul 3 litera (e) din anexa I la Directiva 96/23/CE și pentru carbadox și olaquindox: ANSES – Laboratoire de Fougères Franța

(c) Pentru reziduurile prevăzute la grupa A punctul 5 și grupa B punctul 2 literele (a), (b) și (e) din anexa I la Directiva 96/23/CE: Bundesamt für Verbraucherschutz und Lebensmittelsicherheit (BVL) Berlin Germania

(d) Pentru reziduurile prevăzute la grupa B punctul 3 litera (c) din anexa I la Directiva 96/23/CE: Instituto Superiore di Sanità Roma Italia

13. Laborator de referință al UE pentru encefalopatii spongiforme transmisibile (EST)

Laboratorul prevăzut în capitolul B din anexa X la Regulamentul (CE) nr. 999/2001:

The Veterinary Laboratories Agency

Addlestone

Regatul Unit

14. Laborator de referință al UE pentru aditivii utilizați în hrana animalelor

Laboratorul prevăzut în anexa II la Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor ( 6 ):

Centrul Comun de Cercetare al Comisiei Europene

Geel

Belgia

15. Laborator de referință al UE pentru organismele modificate genetic (OMG)

Laboratorul prevăzut în anexa la Regulamentul (CE) nr. 1829/2003 al Parlamentului European și al Consiliului din 22 septembrie 2003 privind produsele alimentare și furajele modificate genetic ( 7 ):

Centrul Comun de Cercetare al Comisiei Europene

Ispra

Italia

16. Laborator de referință al UE pentru materialele destinate să intre în contact cu alimentele

Centrul Comun de Cercetare al Comisiei Europene

Ispra

Italia

17. Laborator de referință al UE pentru reziduurile de pesticide

(a) Cereale și hrană pentru animale: Fødevareinstituttet Danmarks Tekniske Universitet København Danemarca

(b) Produse alimentare de origine animală și produse cu un conținut ridicat de substanță grasă: Chemisches und Veterinäruntersuchungsamt (CVUA) Freiburg Freiburg Germania

(c) Fructe și legume, inclusiv produse cu un conținut ridicat de apă și acid: Laboratorio Agrario de la Generalitat Valenciana (LAGV) Burjassot-Valencia Spania Grupo de Residuos de Plaguicidas de la Universidad de Almería (PRRG) Almería Spania

(d) Metode monoreziduale: Chemisches und Veterinäruntersuchungsamt (CVUA) Stuttgart Fellbach Germania

18. Laborator de referință al UE pentru metalele grele în hrana pentru animale și în produsele alimentare

Centrul Comun de Cercetare al Comisiei Europene

Geel

Belgia

19. Laborator de referință al UE pentru micotoxine

Centrul Comun de Cercetare al Comisiei Europene

Geel

Belgia

20. Laborator de referință al UE pentru hidrocarburi policiclice aromatice (HPA)

Centrul Comun de Cercetare al Comisiei Europene

Geel

Belgia

21. Laborator de referință al UE pentru dioxine și PCB prezente în hrana pentru animale și produsele alimentare

Chemisches und Veterinäruntersuchungsamt (CVUA) Freiburg

Freiburg

Germania

II. LABORATOARE DE REFERINȚĂ ALE UE PENTRU SĂNĂTATEA ANIMALĂ ȘI ANIMALELE VII

1. Laborator de referință al UE pentru pesta porcină clasică

Laboratorul prevăzut în Directiva 2001/89/CE a Consiliului din 23 octombrie 2001 privind măsurile comunitare pentru controlul pestei porcine clasice ( 8 )

2. Laborator de referință al UE pentru pesta cabalină africană

Laboratorul prevăzut în Directiva 92/35/CEE a Consiliului din 29 aprilie 1992 de stabilire a normelor de control și a măsurilor pentru combaterea pestei cabaline africane ( 9 )

3. Laborator de referință al UE pentru gripa aviară

Laboratorul prevăzut în Directiva 2005/94/CE a Consiliului din 20 decembrie 2005 privind măsurile comunitare de combatere a influenței aviare și de abrogare a Directivei 92/40/CEE ( 10 )

4. Laborator de referință al UE pentru boala Newcastle

Laboratorul prevăzut în Directiva 92/66/CEE a Consiliului din 14 iulie 1992 de stabilire a măsurilor comunitare de combatere a maladiei de Newcastle ( 11 )

5. Laborator de referință al UE pentru boala veziculoasă a porcului

Laboratorul prevăzut în Directiva 92/119/CEE a Consiliului din 17 decembrie 1992 de stabilire a măsurilor comunitare generale de combatere a unor boli la animale, precum și a măsurilor specifice împotriva bolii veziculoase a porcului ( 12 )

6. Laborator de referință al UE pentru boli ale peștilor

Veterinærinstituttet

Afdeling for Fjerkræ, Fisk og Pelsdyr

Danmarks Tekniske Universitet

Aarhus

Danemarca

7. Laborator de referință al UE pentru boli ale moluștelor

Ifremer – Institut français de recherche pour l’exploitation de la mer

La Tremblade

Franța

8. Laborator de referință al UE pentru controlul eficacității vaccinurilor antirabice

Laboratorul prevăzut în Decizia 2000/258/CE a Consiliului din 20 martie 2000 privind desemnarea unui institut specific responsabil cu stabilirea criteriilor necesare pentru standardizarea testelor serologice de control al eficacității vaccinurilor antirabice ( 13 )

9. Laborator de referință al UE pentru boala limbii albastre

Laboratorul prevăzut în Directiva 2000/75/CE a Consiliului din 20 noiembrie 2000 de stabilire a dispozițiilor specifice privind măsurile de combatere și de eradicare a febrei catarale ovine ( 14 )

10. Laborator de referință al UE pentru pesta porcină africană

Laboratorul prevăzut în Directiva 2002/60/CE a Consiliului din 27 iunie 2002 de stabilire a dispozițiilor specifice de combatere a pestei porcine africane și de modificare a Directivei 92/119/CEE în ceea ce privește boala Teschen și pesta porcină africană ( 15 )

11. Laborator de referință al UE pentru zootehnie

Laboratorul prevăzut în Decizia 96/463/CE a Consiliului din 23 iulie 1996 privind desemnarea organismului de referință însărcinat să contribuie la uniformizarea metodelor de testare și de evaluare a rezultatelor bovinelor reproducătoare de rasă pură ( 16 )

12. Laborator de referință al UE pentru febra aftoasă

Laboratorul prevăzut în Directiva 2003/85/CE a Consiliului din 29 septembrie 2003 privind măsurile comunitare de combatere a febrei aftoase, de abrogare a Directivei 85/511/CEE și a Deciziilor 89/531/CEE și 91/665/CEE și de modificare a Directivei 92/46/CEE ( 17 )

13. Laborator de referință al UE pentru bruceloză

ANSES – Laboratoire de santé animale

Maisons-Alfort

Franța

14. Laboratorul de referință al UE pentru boli ale ecvideelor altele decât pesta cabalină africană

ANSES – Laboratoire de santé animale/Laboratoire de pathologie équine

Maisons-Alfort

Franța

15. Laborator de referință al UE pentru boli ale crustaceelor

Centre for Environment, Fisheries & Aquaculture Science (Cefas)

Weymouth

Regatul Unit

16. Laborator de referință al UE pentru rabie

ANSES – Laboratoire de la rage et de la faune sauvage de Nancy

Malzeville

Franța

17. Laborator de referință al UE pentru tuberculoza bovină

VISAVET – Laboratorio de vigilancia veterinaria, Facultad de Veterinaria, Universidad Complutense de Madrid

Madrid

Spania

▼M1

18. Laborator de referință al UE pentru sănătatea albinelor

ANSES – Laboratorul Sophia-Antipolis

Sophia-Antipolis

Franța”